钦定古今图书集成/明伦汇编/氏族典/第240卷 > 张雄
## 钦定古今图书集成/明伦汇编/氏族典/第240卷 > 张雄

按《唐书张雄传》：“雄，泗州涟水人，与里人冯弘铎皆为
武宁军偏将。弘铎为吏辱，雄为辩数，并见疑于节度
使时溥。二人惧祸，乃合兵三百度江，壁白下，取苏州
据之，自号天成军。镇海节度使。周宝奔常州，闻高骈
将徐约兵锐甚，诱使击雄，雄匿众海中，使别将赵晖
据上元，宝兵散，多降晖，雄即以上元为西州，旌旗衣”
服僭王者。杨行密围扬州，毕师铎厚赍宝币啖雄，雄
率军浮海屯东塘。是时，扬州围久，皮囊革带，食无馀，
军中杀人代粮才千钱。闻雄至，间道挟珍走军，以银
二斤易斗米逮糠籺，以差为直。雄军富，过所欲，即不
战去。晖数剽江道，雄击杀之，坑其众，自屯上元。大顺
初，以“上元”为昇州，诏授雄刺史，未几卒。雄善驭众，人
思之，为立庙，弘铎代为刺史。